คือผมมีตุ่มตรงคอข้าวขวามานานมาแล้ว ตั้งแต่เด็ก ขยับได้นิดหน่อย กดไม่เจ็บ และนิ่มแต่ไม่มาก ระยะที่ผ่านมาผมสังเกตเห็นขึ้นมาอีกตุ่ม เหมือนกัน มีโอกาสเป็นอะไรได้บ้างคับ
สวัสดีค่ะ การวินิจฉัยที่เป็นไปได้-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตัน ก้อนจากต่อมไทรอยด์แนะนำสังเกตอาการว่าขณะที่มีตุ่มดังกล่าว มีการติดเชื้อบริเวณหู คอ จมูกร่วมด้วยหรือไม่ ถ้าการติดเชื้อหายแล้ว ตุ่มยุบไปด้วยหรือไม่ หรือมีอาการอันตรายอื่นๆเช่น มีไข้ ติดเชื้อไม่สบายบ่อยๆ เลือดออกง่ายหยุดยาก คลำได้ก้อนที่ท้อง ขาบวมร่วมด้วยหรือเปล่า ถ้ามีอาการเหล่านี้แนะนำให้รีบไปพบแพทย์ค่ะการดูแลตัวเองเบื้องต้นไม่ไปกดหรือบีบก้อนบ่อยๆ ไม่เอายาอะไรไปทาเอง